**הגורמים לצמיחת הלאומיות באירופה:**

1) **ירידת כוחה של הכנסייה ותהליך החילון** - במשך מאות שנים הכנסייה שולטת,לא ניתן להתנגד לכנסייה או לומר דברים נגדה. בעקבות הוגי הרנסנס החלו לטעון שהאדם נמצא במרכז, הוא יצור תבוני והכנסייה מהווה גורם נבער והרסני. משלב זה מתחיל תהליך של חילון המוביל להיחלשות הכנסייה. בקרב האוכלוסייה נוצר ריק, האוכלוסייה מחפשת תחליף לדת. התנועה הלאומית למעשה ממלאת את אותו חלל, התנועות הלאומיות הן תחליף לזהות הדתית.

2) **המהפכה התעשייתית כגורם להופעת הלאומיות** - ההתפתחות המואצת של התעשייה בערים גורמת למעבר מהכפר לעיר (תהליך שנקרא עיור). אנשים שהתגוררו באותו מקום במשך מאות שנים, עוברים לערים. בעיר מתחולל משבר זהות. בקרב האנשים שעברו לערים נוצר צורך בזהות חדשה ומכנה משותף חדש. הלאומיות הייתה הדבק החדש שחיבר בין חלקי החברה. המודרניזציה שנלוותה למהפכה התעשייתית אפשרה את הפצת הרעיון לכל שכבות האוכלוסייה, באמצעות כלי תחבורה, ספרים ועיתונים.

3) **התנועה הרומנטית כגורם להופעת הלאומיות** - התנועה הרומנטית הדגישה את הרגש והלב, בניגוד לתנועת ההשכלה שראתה בהגיון,בתבונה, את היסודות החשובים בהתנהגות האנושית. התנועה הרומנטית נשענה על הערצת העבר: גיבורים אגדיים מהעבר של העם, סגידה ליופי, הערצה למקומות הקשורים בעברו של העם ועוד. הרומנטיקה שאפה להדגיש את ייחודו של העם: לבטא את תרבות העם, להחיות את עברו המפואר של העם ולחזק את זיקתו של העם לארצו. מכאן נוצרו הסמלים, ההמנון וכדומה.

**הגורמים לצמיחתה ולהתארגנותה של התנועה הציונית**

1. **האכזבה מהאמנציפציה:** בעבר היהודים באירופה היו נחותים ולא משולבים בחברה. לשמחתם של היהודים הם קיבלו אמנציפציה (שוויון זכויות ) אשר הביאה לתקווה שהאנטישמיות תיפסק ושהיהודים יוכלו להיות אזרחים שווים בין הגויים.

היהודים קיבלו לראשונה אמנציפציה בצרפת בשנת 1791 ולאחר מכן במדינות שונות באירופה.

האמנציפציה אפשרה ליהודים להשתלב בחברה האירופאית,הם יכלו ללמוד ולעסוק בכל מקצוע שרצו (רפואה, עריכת דין) ואף יכלו להגיע לתפקידים חשובים (למשל דרייפוס, שהיה קצין בכיר בצבא הצרפתי).

**למרות** התקוות הרבות בקרב היהודים שהאמנציפציה תפתור את בעיית האנטישמיות השתלבותם של היהודים בחברה והמפגש היום-יומי בין היהודים והלא יהודים, **הגבירה** את השנאה,הקנאה והאנטישמיות!!!!

דבר זה היווה **גורם מזרז** בצמיחת הלאומיות היהודית משום שהיהודים הבינו שאת הפתרון לבעיית האנטישמיות אפשר למצוא רקבהקמת מדינה יהודית ולא באמנציפציה.

2.**אנטישמיות מודרנית**: בעבר האנטישמיות כלפי היהודים הייתה מבוססת על מניע **דתי** אך במהלך המאה ה-19 התפתחה שנאה מסוג חדש, על רקע **גזע ודם** שנקראה האנטישמיות המודרנית.

בשונה מהאנטישמיות בעת העתיקה שממנה יהודים **יכלו לברוח** על-ידי המרת דתם, לפי האנטישמיות המודרנית **יהודי נשאר יהודי לא משנה מה הוא יעשה!!!**

להיות יהודי זה בדם ובגזע ואי אפשר לברוח מזה!!!

האנטישמיות המודרנית זירזה את צמיחת הלאומיות היהודית משום שהיא הביאה לכך שהיהודים הבינו שאין להם לאן לברוח והפתרון היחידי הוא הקמת מדינה ליהודים שהוא **פתרון לאומי.**

3. **הצלחתן של תנועות לאומיות אחרות באירופה**: התנועה הלאומית ציונית שאבה השראה מהצלחותיהן של התנועות הלאומיות השונות (גרמניה,איטליה,פולין) ורצתה להקים כמותן לאום יהודי עצמאי במדינה יהודית.

4. **השכלה וחילון בעם היהודי:** רעיונות ההשכלה (חירות ושוויון) גרמו ליהודים רבים לזנוח את הדת ולהשתמש ברעיונות הלאומיות הפוליטית כתחליף לזהות הדתית שאבדה עקב תהליך החילון.

**רעיונות הלאומיות הפוליטית צמחו כתחליף לזהות הדתית שאבדה עקב תהליך החילון!**

**הוויכוח בין הציונים: מהי הבעיה העיקרית של היהודים בגולה, ומהן הדרכים להתמודדות עמה?**

1) הציונות המעשית: מנהיגי זרם זה היו פינסקר ומנחם אוסישקין, דובריה היו אנשי חיבת ציון.

\*הבעיה העיקרית של העם היהודי בגולה: הבעיה היא בעיית הקיום הפיזי של העם היהודי. פינסקר טען כי אומות העולם, רואות את היהודי כדמות מפחידה. פחד בלתי הגיוני זה מיהודים כונה ע"י פינסקר יודופוביה (פחד מפני היהודים). פחד זה גורם לשנאה ולרדיפת היהודים אשר תיפסק רק כאשר ליהודים תהיה אוטונומיה(שלטון עצמי).

\*הפתרון המוצע לבעיית היהודים על פי גישת הציונות המעשית: הפתרון לבעיית האנטישמיות,הוא פתרון לאומי-חברתי, שצריך להתבסס על "אוטואמנציפציה" = שחרור עצמי. היהודים צריכים לקחת את גורלם בידיהם, לשחרר את עצמם מהגולה, לעלות לארץ ישראל, לרכוש קרקעות, להתיישב בארץ ולבנות אותה. להציב עובדות בשטח ללא תלות בפעילות מדינית (השגת צ'רטר).

2) הציונות הרוחנית: מנהיג הציונות הרוחנית היה אחד העם (אשר צבי גינצברג).

\*הבעיה העיקרית של העם היהודי בגולה: על פי הציונות הרוחנית בעיית העם היהודי בגולה היא ההתבוללות ואובדן הזהות היהודית. אחד העם הדגיש כי "צרת היהדות" עולה בחומרתה על "צרת היהודים".

\*הפתרון המוצע לבעיית היהודים על פי גישת הציונות הרוחנית:

הקמת מרכז לאומי-רוחני בארץ ישראל, אשר יביא ל"הכשרת הלבבות". במרכז זה תתרחש ההתחדשות הרוחנית של היהדות.

"אחד העם" סבר כי יש לקבץ קבוצת אנשים מעולים שיפעלו במסירות לחינוך העם.

במרכז זה ישבו רק אנשים בעלי תכונות אינטלקטואליות ומוסריות המתאימות לכך והוא ישמש כמרכז חיקוי לכל היהודים בגולה. המרכז יהווה צעד ראשוני להקמת המדינה העברית בא"י,שתקום רק בדרך איטית, הדרגתית ולאחר חינוך מעמיק ויסודי.

3) הציונות הדתית: מנהיגי הציונות הדתית - הרב ריינס והרב פישמן מימון.

\*הבעיה העיקרית של העם היהודי בגולה:

על פי הציונות הדתית בעיית המשך קיומו של העם היהודי בגולה היא ההתבוללות והאנטישמיות.בעיית ההתבוללות היוותה סכנה להמשך קיומה של היהדות, ואילו בעיית האנטישמיות היוותה לתפיסתם סכנה העלול להמית כליה על העם היהודי.

\*הפתרון המוצע לבעיית היהודים על פי גישת הציונות הדתית: על פי הציונות הדתית הפתרון הוא הקמת מדינה יהודית בארץ ישראל שתשמש מקלט הן ליהודים והן ליהדות מפני ההתבוללות.

4) ציונות מדינית: מנהיגה היה הרצל.

הבעיה העיקרית של העם היהודי בגולה: היא האנטישמיות. האנטישמיות רודפת את היהודים בכל מקום אשר הם יהיו.בעקבות כישלון האמנציפציה אשר הביאה להחמרה באנטישמיות הבין הרצל שהפתרון היחידי ליהודים צריך להיות פתרון לאומי.

\*הפתרון המוצע לבעיית היהודים על פי גישת הציונות המדינית: הפתרון לעם היהודי צריך להיות בדרך מדינית . יש להשיג בדרך של משא ומתן מדיני עם ממשלות המעצמות באירופה הסכמה בין לאומית והכרה משפטית בזכות עם ישראל על ארץ ישראל. הרצל התנגד לעלייה ולהתיישבות בטרם קבלת הסכמה בין לאומית והכרה משפטית וראה בהן הסתננות בלתי חוקית.

**העמדות המשותפות לכל הזרמים בתנועה הציונית**

1. כל הציונים ראו ביהדות יותר מדת, מסורת והיסטוריה - היהדות היא **עם וישות לאומית.**

2. **שלילת הגולה: אין סיכוי להמשך החיים היהודים בגולה -** כל הזרמים בציונות האמינו שאין סיכוי להמשך החיים של העם היהודי בגולה. האמנציפציה לא תפתור את בעיית היהודים, והיהודים לעולם לא יצליחו להשתלב בחברה הכללית. הם תמיד יהיו שונים,זרים ונחותים. האנטישמיות לא תעלם. לכן,היהודים חייבים לעזוב את אירופה ולהקים לעצמם מדינה יהודית עצמאית וריבונית.

3. כל הציונים טענו, כי על היהודים לנקוט יוזמה ולפעול בעצמם להשגת המטרה- הקמת מדינה ליהודים.

**על אף העמדות המשותפות היו כאמור חילוקי דעות בין הציונים, לגבי נושאים שונים:**

1. מהי הבעיה המרכזית, המאיימת על המשך קיומו של העם היהודי בגולה.

2. מהו הפתרון הרצוי, מה התפקיד של התנועה הציונית, מהי הדרך להשגת הפתרון.

3. מה צריכה להיות דמות המדינה שתקום בארץ ישראל.

**הצהרת בלפור**

**הפעילות הציונית בבריטניה במהלך מלחמת העולם הראשונה:** במהלך מלחמת העולם הראשונה הפכה בריטניה למוקד חשוב של פעילות ציונית. הציונים הבריטים יצרו קשרים בצמרת השלטון. הם קיוו כי המלחמה ותוצאותיה יסייעו להם להגשים את הציונות: **הקמת בית לאומי יהודי בארץ ישראל.** ממשלת בריטניה גילתה אהדה לציונות. ההתקרבות בין הציונים והבריטים באה לידי ביטוי בהקמתם של גדודים עבריים שלחמו במסגרת הצבא הבריטי. הבריטים התקדמו ממצרים צפונה לתוך ארץ ישראל והחלו לכבוש אותה.

במהלך שנת 1917 החלו מגעים בין הציונים והבריטים על פרסומה של הצהרה שבה תביע בריטניה תמיכה בציונות ותתחייב לסייע בהקמת בית לאומי יהודי. ב-2.11.1917 פרסם שר החוץ הבריטי, בלפור מכתב שנודע כ'הצהרת בלפור'.

**נוסח ההצהרה:**

*ממשלת הוד מלכותו רואה בעין יפה הקמת בית לאומי לעם היהודי בארץ ישראל, ותעשה את מיטב מאמציה להקל את השגת מטרה זו, תוך הבנה ברורה שלא ייעשה דבר העלול לפגוע בזכויותיהם האזרחיות והדתיות של הקהילות הלא-יהודיות הקיימות בארץ ישראל, או בזכויות ובמעמד המדיני מהם נהנים היהודים בכל מדינה אחרת.*

**תוכן ההצהרה:**

* **תמיכה וסיוע בהקמת הבית הלאומי בארץ ישראל:** בריטניה הודיעה כי היא תומכת בהקמת הבית הלאומי היהודי בארץ ישראל והתחייבה לסייע להקמתו.
* **הבטחת זכויותיהם של העמים הלא יהודים:** בריטניה התחייבה כי פעולותיה למען הקמת בית הלאומי היהודי לא תפגענה בזכויותיהם של הלא יהודים בארץ ישראל (מדובר בעיקר בערביי הארץ).
* **הבטחת מעמדם של היהודים בגולה:** הבריטים הודיעו כי תמיכתם בהקמת בית לאומי יהודי בארץ ישראל לא תפגע במעמדם של היהודים החיים בגולה.

**הקשיים שעולים מנוסח ההצהרה:**

למרות שבהצהרה הביעו הבריטים את אהדתם לציונות, המסמך אינו ברור וניסוחו המעורפל מעורר קשיים רבים.

* **טיבו של הבית הלאומי:** המושג 'בית לאומי' הינו מושג מעורפל. הבריטים סירבו להגדיר באופן ברור מהו טיבו של הבית הלאומי לעם היהודי.
* **גבולות הבית הלאומי:** ההצהרה קבעה כי יוקם **בית לאומי יהודי בארץ ישראל,** אולם לא היה ברור האם הבית הלאומי ישתרע על כל שטחי הארץ, או רק על חלקה ומהו גודל החלק הזה.
* **זכויותיהם של העמים באחרים:** בהצהרה התחייבו הבריטים לא לפגוע בזכויות שאר העמים בארץ. רוב תושבי הארץ היו ערבים שהתנגדו להקמת בית לאומי יהודי בארץ וטענו כי זכותם להקים בארץ מדינה ערבית. הבריטים לא הבהירו כיצד יצליחו להקים בית לאומי יהודי בלי לפגוע בזכויות הערבים בארץ.

**האינטרסים הבריטים בפרסום הצהרת בלפור:**

הבריטים פרסמו את הצהרת בלפור מתוך ההנחה כי פרסומה ישרת את האינטרסים של בריטניה בעת המלחמה.

**רצון להשיג שליטה באזור לאחר המלחמה:** הבריטים ידעו כי אם יתחייבו לסייע להקמת בית לאומי יהודי בארץ ישראל, הם עשויים לקבל את השליטה בארץ ישראל ובאזור בתום המלחמה. הבריטים ידעו כי בתום המלחמה יהיו שיחות שלום בהן יחולקו שטחי האימפריה העות'מנית. הם קיוו כי המחויבות הבריטית להקמת בית לאומי תסייע להם לקבל את השליטה בארץ ובאזור כדי להגשים את מחויבותם.

**רצון לזכות בתמיכת יהדות העולם:** הבריטים העריכו כי ליהודי העולם יש כוח במדינות רבות. הם קיוו כי הצהרת בלפור תסייע להם להשיג את תמיכת יהודי העולם במדינות השונות, תמיכה שעשויה לסייע להם במלחמה ובהסדרים שאחריה.

**חשש מפני הצהרה גרמנית:** הבריטים ידעו כי גם בגרמניה פועלת הציונות וחששו כי גרמניה תקדים את בריטניה ותצהיר הצהרה דומה, שעשויה לשבש את התוכניות הבריטיות לשליטה במזרח התיכון.

**המשמעות של פירסום ההצהרה:**

**מנקודת מבט ציונית:** הצהרת בלפור הייתה ההישג החשוב ביותר של התנועה הציונית עד כה. מאז הקמתה שאפה התנועה הציונית להגיע להסכמה עם מעצמה על הקמת בית לאומי בארץ ישראל (צ'ארטר) – בהצהרת בלפור הצליחה התנועה הציונית להשיג זאת. בנוסף, בריטניה עמדה לכבוש את ארץ ישראל ולשלוט בה. הצהרת בלפור עוררה בקרב הציונים את התקווה כי הציונות עתידה להתגשם בקרוב.

**מנקודת מבטם של היהודים המשתלבים:** יהודים רבים בעולם לא תמכו בציונות, הם טענו כי על היהודים להישאר במדינותיהם כאזרחים שווי זכויות. היהודים המשתלבים טענו כי היהדות היא דת ולא לאום ומשום כך אין להקים בית לאומי יהודי. יהודים אלו חששו שבמדינותיהם יקראו להם לעבור לבית הלאומי היהודי, לכן הם התנגדו לפרסום הצהרת בלפור וקיוו כי מעמדם במדינותיהם לא ייפגע.

**מנקודת מבטם של הערבים:** הערבים התנגדו להקמת בית לאומי יהודי בארץ ישראל וקראו להקמת מדינה ערבית. הצהרת בלפור התקבלה בתדהמה ובהתנגדות גדולה בעולם הערבי שהבהירו כי יאבקו בה ולא יסכימו להקמת בית לאומי יהודי בארץ.

**נקודות דמיון ונקודות שוני בין התנועה הציונית בראשית דרכה ובין תנועות לאומיות של עמים אחרים במאה ה- 19**

התנועה הלאומית היהודית, הציונות, צמחה במהלך המאה ה-19 במקביל לתנועות לאומיות אחרות באירופה. אפשר לזהות נקודות דמיון ונקודות שוני בין הציונות לתנועות לאומיות אחרות.

**נקודות דמיון**:

1. **המטרה של התנועות הלאומיות**

המטרה של כל התנועות הלאומיות וגם של התנועה הציונית **הייתה להקים מדינה עצמאית ריבונית** שבה יוכלו בני הלאום לחיות ע"פ הזכות להגדרה עצמית ובה יוכלו לפתח את **ייחודם.**

**2. הגורמים להתעוררות התנועות הלאומיות**

ההתעוררות הלאומית האירופית וההתעוררות הלאומית היהודית הושפעו מאותם **תהליכים ואידיאולוגיות. המודרניזציה, החילון, רעיונות החופש השוויון ואחווה של המהפכה הצרפתית, רעיונות ההשכלה ורעיונות הרומנטיקה.**

**3 . דרך הקמתן ובנייתן של התנועות**

הדרך לבניית התנועה הלאומית האירופית וזו של התנועה הלאומיות היהודית דומות . כל התנועות הלאומיות כולל התנועה הציונית עסקו בטיפוח התודעה הלאומית. יצרו סמלים (דגל והמנון), טיפחו את השפה, אגדות עם, יצרו מיתוסים וכו'.

**נקודות השוני – הקשיים המיוחדים של התנועה הלאומית היהודית**:

**1. היעדר טריטוריה** - בעוד שתנועות לאומיות באירופה ריכזו מאמציהן במימוש שאיפותיהם לשטח (טריטוריה) אשר בה **ישב הרוב הלאומי**, הרי שכאשר התעוררה הלאומיות היהודית, היהודים היו **מפוזרים** בארצות שונות ללא טריטוריה משותפת. וכמו כן, ארץ ישראל אשר הייתה שאיפתם הטריטוריאלית של היהודים, לא הייתה בהישג יד, שכן היא הייתה בשליטה עות'מאנית. כך נוצר מצב בו פעילות התנועה הלאומית היהודית לא התרחשה בטריטוריה המבוקשת – בארץ ישראל אלא באירופה.

**2. היהודים לא דיברו שפה אחת** - השפה היא מרכיב חשוב בלאומיות, בעזרתה ניתן להנחיל תרבות, אידיאולוגיה ומסורת. בשונה מתנועות לאומיות אחרות באירופה לא כל יהודי התפוצות דיברו אותה שפה. במאה ה-19 יהודי אשכנז דיברו יידיש; יהודי צפון אפריקה דיבורו לדינו; ומדינות ערב האחרות דיברו בעיקר ערבית. העברית נחשבה באותה עת לשפת התפילה, ושפת קודש. רק מאוחר יותר הפכה העברית לשפה שימושית, בעיקר באירופה. **התנועה הציונית הייתה צריכה לאחד את הקהילות היהודיות בגולה לעם אחד.**

**3**. רק לתנועה הציונית היה כוח מניע כמו **"אנטישמיות"** שדחף אותה למאבק על הלאומיות. אף עם לא עמד בפני שנאה כפי שעמד העם היהודי.

**פועלו של בנימין זאב הרצל לבניית התנועה הציונית ולארגונה**

**הרצל:**

בנימין זאב תיאודור הרצל נולד בשנת 1860 בהונגריה. משפחתו הייתה משפחה יהודית-מתבוללת שהושפעה מרעיונות ההשכלה. **בצעירותו חשב הרצל כי על היהודים להשתלב בסביבה הלא יהודית ולהתבולל.** בגיל 18 עבר עם משפחתו לווינה ושם למד משפטים, במהלך לימודיו נחשף לראשונה לגילויי האנטישמיות בקרב הסטודנטים באוניברסיטה. בהמשך הרצל הושפע מאוד ממשפט דרייפוס המשפיל.בעקבות אירועים קשים אלו הרצל הגיע למסקנה שהיהודים נמצאים בסכנה מוחשית ושאם הם רוצים להימנע מהגורל הצפוי להם, עליהם לקחת את גורלם בידם.

**הספר מדינת היהודים:**

הרצל כתב את הספר "מדינת היהודים" כדי לגייס את תמיכת העם היהודי למען **הרעיון הלאומי**. בספרו" מדינת היהודים" הרצל מציג את בעיית היהודים ומדוע לתפיסתו **אי אפשר** לפתור בעיה זו במסגרת הגולה.

**בעיית היהודים**: הרצל מציג את בעיית היהודים כבעיה **קיומית** הנובעת מן האנטישמיות הקיימת **בכל מקום** שבו הם נמצאים. **לדעתו האנטישמיות היא בעיה ששורשיה לאומיים ומכאן שהיא בעיה לאומית**. האנטישמיות מאיימת על המשך הקיום היהודי בגולה.

**בעיה לאומית דורשת פתרון מדיני**: הרצל קובע שמאחר שבעיית היהודים היא בעיה לאומית הפתרון צריך להיות מדיני-הקמת מדינה לעם היהודי בטריטוריה כלשהי. הרצל לא הגדיר כתנאי היכן תקום המדינה אם כי הבהיר שעדיפות בעיניו היא ארץ ישראל. בנוסף לכך הרצל הבהיר שתנאי הכרחי להקמת המדינה היהודית הוא **הסכמה מדינית והכרה משפטית של עמי העולם**.

**האמצעים להגשמת הרעיון שמציע הרצל ב"מדינת היהודים"**

בספרו מדינת היהודים הציג הרצל תכנית פעולה להגשמת הרעיון. על פי תכנית זו יוקמו שני גופים:

1**)אגודת היהודים:** תפקידה יהיה להשיג צ'ארטר מראשי מדינות אירופה, להפיץ את הרעיון הציוני בקרב כמה שיותר יהודים באירופה ולהשיג מידע על השטח בו עתידה לקום המדינה היהודית.

2)**החברה היהודית:** גוף כלכלי ביצועי, שתפקידו יהיה סיוע בחיסול הרכוש היהודי בגולה והעברתו למדינה החדשה. בנוסף לכך החבריה היהודית תדאג להנחת התשתית הכלכלית שתאפשר את קליטת המוני היהודים שיגיעו אליה.

**החזון של הרצל** היה הקמת מדינה מופת יהודית. זו תהיה מדינה מודרנית שבה תיבנה חברה המושתת על רעיונות הצדק החברתי והשוויון. המדינה היהודית תבטיח צדק סוציאלי לפועלים. יום עבודה של הפועל יכלול שבע שעות. המדינה תהיה חילונית ותקיים סובלנות דתית.

**פעילותו הדיפלומטית של הרצל**

\*בשנים 1898-1904 קיים הרצל סדרה של מפגשים עם מנהיגים בעולם במטרה להשיג צ'ארטר. הרצל האמין כי למעצמות אירופה יש אינטרס לסייע ליהודים ולכן הן יתנו אישור להתיישבות יהודית בארץ ישראל.

**מגעים עם גרמניה:**

1. מדוע פונה הרצל לגרמניה? גרמניה היא בעלת ברית של טורקיה אשר שולטת בשטחי א"י, הרצל מבין זאת והוא מבקש מהקיסר הגרמני לשכנע את הטורקים לתת ליהודים צ'ארטר.

הרצל בעצם פונה אל הטורקים בצורה **עקיפה** באמצעות הגרמנים. המהלך הוא: הרצל-- >גרמניה-<- טורקיה.

2. טיעוניו של הרצל בפני הקיסר הגרמני: א. היהודים החיים בגרמניה יעברו לא"י ובכך תיפתר בעיית האנטישמיות. ב. התיישבות יהודית בא"י תהיה פתח להחדרת מוצרים גרמניים ולהעמקת קשרי המסחר עם האזור.

3. תגובת הקיסר הגרמני: הקיסר דוחה את הרצל משום שהוא לא רוצה להסתכסך עם האימפריה העותומאנית בשביל היהודים, זה לא שווה לו.

**מגעים עם טורקיה:**

1. מדוע פונה הרצל לטורקיה?: טורקיה שלטה בשטחי א"י והרצל רצה לנסות להשיג מהם צ'ארטר בפנייה **ישירה**. הרצל--->טורקיה.

2. טיעוניו של הרצל בפני הסולטאן הטורקי: א. היהודים ישלמו את חובותיהם של הטורקים. ב.יישוב א"י ביהודים יגרום לפריחה של הארץ ושל האזור כולו.

3. תגובת הסולטאן הטורקי: הסולטאן דחה את הצעתו של הרצל משום שידע שליהודים אין כסף כדי לשלם את חובותיו. בנוסף לכף הוא לא היה יכול לוותר על אדמה מוסלמית קדושה.

\*הסולטאן הציעה התיישבות מפוזרת של היהודים ברחבי האימפריה העותומאנית אך הרצל סירב להצעה זו.

**מגעים עם בריטניה:**

1. מדוע הרצל פונה לבריטניה?: בריטניה היא מעצמה אשר שולטת בשטחים רבים. הרצל מבקש מבריטניה ליישב את היהודים בקפריסין שהייתה תחת חסות בריטית או בחצי האי סיני (אל עריש).

2. טיעוניו של הרצל בפני ממשלת בריטניה: א.תיפסק ההגירה היהודית מרוסיה לבריטניה. ב.היישוב היהודי שיקום יהיה נאמן לבריטניה ויאפשר דרך יבשתית קצרה לאסיה ולהודו.

3. תגובת ממשלת בריטניה: לאחת בחינה של ההצעות שתיהן יורדות מן הפרק.

קפריסין-מאחר שתושבי האי התנגדו לרעיון ואל עריש משום שיש שם מחסור במים.

\*לאחר מכן צ'מברליין שר המושבות של בריטניה הציעה להרצל את **הצעת אוגנדה** המפורסמת.

**קונגרס באזל:**

קונגרס באזל נפתח בטקס חגיגי ב-19 באוגוסט 1897 בעיר באזל שבשוויץ.

הקונגרס נמשך כשלושה ימים ונכחו בו כ-250 משתתפים. הרצל דאג להזמין את חבריו העיתונאים על מנת שייסקרו את האירוע. הרצל החליט להעלות להצעה בקונגרס רק נושאים שסביבם הייתה **הסכמה**, כדי למנוע פילוג בקרב משתתפי הקונגרס. בקונגרס באזל הוחלט על תוכנית באזל שהיא מצעה של התנועה הציונית.

תכנית באזל:

מטרת הציונות על פי תכנית באזל: "הציונות שואפת להקים **1) בית מולדת** לעם ישראל **2) בארץ ישראל**, המובטח **3) לפי משפט הכלל**".

1) בתוכנית לא נעשה שימוש במונח "מדינה" אלא "בית מולדת", מחשש לתגובת העות'מאנים ששלטו באותה העת בארץ ישראל ויכלו להתנכל ליהודים שם.

2) הצהרה על כך שהמדינה תקום בארץ ישראל.

3) הביטוי לפי משפט הכלל מצביע על כך שהקמת המדינה תהיה על בסיס הסכמתן של אומות העולם.

**האמצעים לביצוע התוכנית:**

1) התיישבות איכרים ובעלי מלאכה בארץ והתחלת הפיתוח: תחילה יצאו העניים ועובדי המלאכה הפשוטים אשר יכשירו את הקרקע,יסללו דרכים ומסילות.

2) הגברת הרגש הלאומי וההכרה בלאומיות היהודים-הגברת רגשי הלאומיות היהודים והכרה של העולם בזכותם של היהודים למדינה משלהם בהיותם לאום.

3) פעולות הכנה להשגת "משפט הכלל"- הסכמת הממשלות השונות להקמת בית לאומי (צ'רטר).

**המסגרות הארגוניות שהקימה התנועה הציונית להגשמת מטרותיה:**

1) **ההסתדרות הציונית:** הגוף המארגן של התנועה הציונית. החברים בו שילמו דמי חבר קבועים לתנועה הציונית.(שוקלי השקל)

2) **הקונגרס הציוני**: הגוף שקיבל החלטות בתנועה הציונית. התכנס כל שנה כדי לקבל החלטות.הגוף המחוקק.

3) **הוועד הפועל**: גוף שתפקידו היה להוציא את הפועל את החלטות הקונגרס.

4) **קק"ל (קרן קיימת לישראל):** הגוף האחראי על רכישת אדמות בא"י והכשרתן להתיישבות.

5) **בנק אוצר ההתיישבות**: הגוף המממן של התנועה הציונית.

6) **המשרד הארץ ישראלי:** שבראשון עמד ארתור רופין אשר תפקידו היה לקדם את ההתיישבות היהודית בארץ ישראל החקלאית והעירונית.

**תוכנית אוגנדה**

תוכנית אוגנדה הייתה הצעה להקמת התיישבות יהודית באוגנדה שהוצעה ע"י הלורד צ'מברליין, שר המושבות הבריטי. הרצל שביקר ברוסיה חודשים ספורים קודם לכן, הבין שיהודי רוסיה נמצאים בסכנה מוחשית וחיפש למענם פתרון מיידי. כיוון שארץ ישראל לא נראתה כאופציה מיידית להתיישבות יהודית, הוא היה מוכן לקבל גם את אוגנדה כפתרון מיידי.

**קונגרס אוגנדה (הקונגרס השישי,1903)**

הרצל העלה את הצעת אוגנדה בפני הקונגרס השישי. באולם הקונגרס פרצה סערה. דווקא ציוני רוסיה שמצוקתם הביאה לכך שהרצל יתמוך בהצעה, התנגדו לתוכנית. לבסוף הוחלט שהחלטה סופית על תוכנית אוגנדה תתקבל בקונגרס מיוחד שיכונס בעתיד.

**נימוקים בעד ההצעה:**

1)סכנה מיידית ליהודי רוסיה: יש למצוא פתרון מהיר ליהודי רוסיה. כיוון שצ'רטר על ארץ ישראל אינו בהישג יד כרגע,יש לקבל את תכנית אוגנדה משום שמדובר בפתרון מיידי.

2)הכרה בריטית בתנועה הציונית: אסור לדחות את ההצעה של בריטניה משום שהיא מהווה הכרה בריטית בתנועה הציונית כגוף פוליטי המייצג את השאיפות של העם היהודי.

3)"מקלט לילה": יש לראות באוגנדה פתרון ביניים עד שיושג הצ'רטר על ארץ ישראל.

4)רכישת ניסיון בניהול מדינה: אוגנדה תאפשר לעם היהודי לרכוש ניסיון בבניית מדינה ובניהולה.

**נימוקים נגד ההצעה:**

1)קבלת התכנית היא בגידה ברעיון הציוני משום שאין ציונות ללא ארץ ישראל.

2)אם נלך לאוגנדה נישאר שם: לא נוכל לדרוש את ארץ ישראל כשיש לנו מדינה באוגנדה, ומכאן שרעיון השיבה לארץ ישראל נידון לכישלון.

3)מחסור במשאבים כלכליים: אין לעם היהודי די משאבים כלכליים להשקיע גם בהתיישבות באוגנדה וגם בפיתוח ארץ ישראל ובמאמצים להשגת הצ'רטר על ארץ ישראל.